आज का सुसमाचार पाठ, संत योहन रचित सुसमाचार में येरूसालेम मंदिर से बिक्री करने वालों के निष्कासन की घटना को प्रस्तुत करता है। (यो.2,13-25) उन्होंने इसके लिए एक रस्सी के कोड़े का प्रयोग किया एवं मेजों को उलट दी तथा कहा, “मेरे पिता के घर को बाजार मत बनाओ।” (पद.16). संत पापा ने कहा कि पास्का के पूर्व येसु का यह कड़ा व्यवहार भीड़ को बहुत अधिक प्रभावित किया जबकि धर्मगुरूओं एवं आर्थिक लाभ में खतरा महसूस करने वालों में विरोध उत्पन्न किया। किन्तु हम इस कार्रवाई की व्याख्या कैसे करें? उन्होंने कहा, निश्चय ही यह हिंसक कार्रवाई नहीं थी, जो इस बात से स्पष्ट है कि उन्होंने सार्वजनिक सुरक्षा गार्डों के विरूद्ध जनता को नहीं उकसाया बल्कि उनके इस खास कार्य को लोगों ने एक नबी के कार्य के रूप में देखा गया जो ईश्वर के नाम पर दुरुपयोग एवं ज्यादती का विरोध करते हैं। यहाँ जो सवाल खड़ा हुआ वह अधिकारियों का था। वास्तव में, यहूदियों ने येसु से चिन्ह की मांग की थी, आप हमें कौन सा चमत्कार दिखा सकते हैं? (पद.18) अर्थात् तुम किस अधिकार से ये सब कर रहे हो, मानो कि वे यह दिखाने को कह रहे हों कि क्या उन्होंने ऐसा ईश्वर के नाम पर किया है?